Hierdie idilliese wegbreek is ideaal vir spesiale vieringe. Wessel Minnaar, ons Bestuurder, & sy span sal jou kuiertjie 'n onvergeetlike ervaring maak.
Minder as 100 meter van die strand af, is daar paadjies waar 'n mens lekker kuslangs rondom Smalbaai of op die rotse waar die golwe breek kan gaan wandel. Gaste kan teen sonsondergang gaan wandel, of die unieke Weskus van die stoep af bewonder.
Daar is volop voêllewe in die Mediterreense tuin & sélfs skilpaaie en klein bokkies maak af en toe hul verskyning. Alhoewel walvisse ongereelde besoekers aan die baai is, bied hulle 'n aanskoulike vertoning wanneer hulle wél kom besoek aflê.